গ্রিক জ্যোতির্বিদ্যার বহু পুস্তকের ক্ষেত্রে কেবল নামই পাওয়া গেছে, এবং কয়েকটির কিছু বর্ণনা বা আংশিক উক্তিমাত্র; মূল রচনাটি উদ্ধার করা যায় নি। যেসব মৌলিক কাজ এখনও সংরক্ষিত রয়েছে, সেগুলো মূলত অগাণিতিক ধারার ছিল এবং বিদ্যালয়ে ব্যবহৃত হত। এধরনের পুস্তকের মধ্যে রয়েছে ইউক্লিডের ফেনোমেনা, অটোলাইকাসের দুটি রচনা, টলেমী-পূর্বকালের তিনটি গুরুত্বপূর্ণ পুস্তক যেগুলোর রচয়িতা ক্লিওমেডিস, জেমাইনাস, এবং স্মির্নার থিওন, ইত্যাদি। এছাড়াও প্লিনী এবং ভিট্রুভিয়াস প্রমুখ রোমান লেখকদের রচনাতে গ্রিক জ্যোতির্বিদ্যার কিছু নিদর্শন পাওয়া যায়। তবে এক্ষেত্রে সবচেয়ে গুরুত্বপূর্ণ প্রাথমিক উৎস হচ্ছে টলেমীর লিখিত অ্যালমাজেস্ট, যেখানে তিনি তাঁর পূর্বসুরীদের বিভিন্ন কাজ বারংবার উল্লেখ এবং উদ্ধৃতি করেছেন। (এভান্স ১৯৯৮, পৃ. ২৪)

হেলেনীয় জ্যোতির্বিদ্যা
গ্রেকো-রোমান এবং উত্তর-পুরাকালীন যুগে জ্যোতির্বিজ্ঞানচর্চা
গ্রিক জ্যোতির্বিদ্যার উৎস
পৌরাণিক গ্রিক জ্যোতির্বিদ্যা